Bya Boniface Kizza
Abantu abatali bamu mu district y’e Lwengo bazze bekubira endulu mubobuyinza nga bagala bayambibwe olwokuggibwako ensimbi mulukujjukujju eri akakiiko akagaba emirimo ku district aka service Commission nga kabasubiiza okuba emirimo.
Wabula betwogeddeko nabo abatayagadde kwatukirizibwa mannya batubulidde nti ensimbi ezabagyibwako zanjawulo nga basinziranga kukifo kyoyagala nga zensimbi zebakusaba eranga abasiinga okulugwamu bebasomesa bapulayimale bano ngabagyibwangako obukadde 2,000,000-2,500,000 nabasawo nga babadde bagyibwako obukadde 8,000,000.
Olunaku lwaleero tuwayizaamu ne sentebe wa district y’e Lwengo Al-Hajji Ibrahim Kitatta ono ategezeeza nga bwazze afuna okwemulugunya kungaba y’emirimu egitali gimu ku district nga muno nga mulimu okubagyako ensimbi, okuwa abantu emirimo nga tebalina bisanyiizo saako okuwa abeganda zabwe emirimo.
Ono ayongeddeko nti weyajira mu wofiisi yasanga ebintu byonna sentebe gweyaddira mbigere yabivuluga dda, wabula ono ategezeeza ngabwamaliridde ngakozesa obuyinza obumuwebwa wamu nolukiiko lwa district bwebagenda okufumuula buli muntu mu wofiisi naddala nga yayita mukamooli kko naabo ababadde bali mukugaba emirimo kasita kinazuulibwa nga abadde yennyigira muvvulugu ono.
Abajjibwako ensimbi abagumizza nga ng’ensimbi zaabwe bwezirina okubaddizibwa kasita banajja nobujjulizi.
tso_Latn lug_Latn lug_Latn lug_Latn lug_Latn lug_Latn